**Eesti Erametsaliidu (EEML) PEFC rühmasertifikaadi siseselt mittevastavuste ja puuduste hindamine**

EEML poolt määratud kontrollüksusel on kohustus hinnata uue liituja või juba liikmeks oleva metsaomaniku vastavust PEFC Eesti Rahvuslik Metsamajandamise Standardi kriteeriumitele.

**Mittevastavus**: olukord, kus sisekontrolli tõendusmaterjal viitab sellele, et tegevust ei viida läbi sertifitseerimiskriteeriumide kohaselt.

1. **Mittevastavused jagunevad kaheks**
* Suured mittevastavused
* Väikesed mittevastavused
1. **Suurteks mittevastavusteks loetakse**
* Metsamajanduskava/kavade puudumine majandatavatel kinnistutel;
* Töötajatega lepingute puudumine (ettevõtete puhul);
* Kaitstavate objektide kahjustamine (näiteks raied objektidel, kus raietegevus on seaduse või muude õigusaktidega keelatud või raietegevuse käigus on kaitstavaid objekte olulisel määral kahjustatud või hävitatud);
* Väikeste mittevastavuste korduv esinemine.
1. **Väikesteks mittevastavusteks loetakse**
* Metsamajandamiskavade dokumentide/soovituste mittetäielik olemasolu;
* Taimede ja seemnete päritolu tõendava dokumentatsiooni puudumine;
* Taimekaitse juhendmaterjalide puudumine;
* Raietööde tellimisel, nende vastuvõtu-üleandmise aktide, arvete puudumine või muu dokumentatsiooni puudumine;
* Kaitstavate objektide kaitsekorralduskavade, -teatiste ja eeskirjade puudumine;
* Ettevõtetel: tööohutuse eeskirjade puudumine;
* Lepingute või kokkuleppe puudumine alltöövõtjatega PEFC Eesti Rahvusliku Metsamajandamise Standardi nõuete täitmiseks;
* Alltöövõtjate vähene teadlikkus PEFC Eesti Rahvusliku Metsamajandamise Standardi nõuetest;
* Väikesed mittevastavused loetakse suurteks mittevastavusteks, kui ühte ja sama mittevastavust esineb mitmel sisekontrollil, või kui metsaomanik, ei ole esitanud tõendeid või selgitusi mittevastavuste likvideerimise kohta mittevastavuste ja puuduste kavas nimetatud aja jooksul.
	1. **Vaatlus metsas**
* Raielangil ja/või kokkuveoteedel esinevad sügavad (üle 30 cm) rööpad (väikeseks mittevastavuseks ei loeta raielangil üksikutel kohtadel esinevaid rööpaid);
* Raiesmike mitte uuendamine viie aasta jooksul peale raiet;
* Metsamasinate kontrollil tulekustutite, absorbentvahendite, esmaabi vahendite puudumine;
1. **Puudused**

Väikese osatähtsusega märkused PEFC sertifikaadi nõuete täitmise kohta.

**Puudusteks loetakse**

* VEP lepingute puudumine;
* Muud sisekontrolli käigus tuvastatud puudused, mis ei oma suurt osakaalu PEFC Eesti Rahvuslik Metsamajandamise Standardi nõuetes, kuid millele tuleks metsaomaniku tähelepanu pöörata.
1. **Mittevastavusteks ei loeta neid tegevusi/dokumente, mis on tehtud enne metsaomaniku liitumist EEML PEFC rühmasertifikaadiga. Sellistel juhtudel kirjeldatakse mittevastavus puudusena ning kirjeldatakse edasised tegevused, et mittevastavused ei korduks.**
2. **Mittevastavuste ja puuduste kõrvaldamine ning nendest teavitamine**

Mittevastavuste või puuduste esinemisel kirjeldab mittevastavuse olemuse ja ulatuse kontroll-lehel kontrollüksus.

Mittevastavuse esinemisel sõlmib metsaühistu metsaomanikuga mittevastavuste ja puuduste kõrvaldamise kava, mis sisaldab mittevastavuse kirjeldust ning ajagraafikut mittevastavuse/mittevastavuste kõrvaldamiseks.

Mittevastavuse mitte likvideerimise puhul peab metsaühistu sellest EEML kontrollüksust viie tööpäeva jooksul peale mittevastavuse likvideerimise tähtaega teavitama.

Mittevastavuste mitte likvideerimise puhul on EEML kontrollrühmal õigus metsaomanik EEML PEFC rühmasertifikaadist välja arvata.

* 1. **Mittevastavuste likvideerimise tähtajad**

Kõikide sisekontrollide käigus tuvastatud suurte ja väikeste mittevastavuste likvideerimiseks on peale EEML poolsete mittevastavuste kava esitamist aega maksimaalselt kuus kuud.

* 1. **Puudused**

Puuduste kohta koostatakse metsaomanikule kontrollüksuse poolt soovitused edasiseks tegevuseks. Soovituste täitmist kontrollitakse järgmisel sisekontrollil.

1. **Muud tingimused**
	1. Erikokkuleppel metsaomanikuga võib pikendada suurte ja väikeste mittevastavuste likvideerimise aega, kui metsaomaniku poolt on esitatud Eesti Erametsaliidu kontrollrühmale vastavasisuline avaldus või põhjendused, miks mittevastavust ei ole võimalik kokkulepitud aja jooksul likvideerida.
	2. Metsaomanik peab esitama kontrollüksusele mittevastavuste kavas kirjas olevad dokumendid või muud tõendusmaterjalid vastavalt mittevastavuste kavas esitatud ajagraafikule (vastavalt mittevastavuste esinemisagedusele ja suurusele).
	3. Mittevastavuste ja puuduste kava vaatab üle ja kinnitab kontrollüksus.